Na temelju članka 10. stavka 3. Zakona o trgovini („Narodne novine“ broj 87/08, 96/08, 116/08, 76/09, 114/11, 68/13, 30/14, 32/19, 98/19 i 32/20), članka 14. stavka 1. Zakona o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20 i 126/21) i članka 46. Statuta Grada Rijeke ("Službene novine Primorsko-goranske županije" broj 24/09, 11/10 i 5/13 i "Službene novine Grada Rijeke" broj 7/14, 12/17, 9/18, 11/18-pročišćeni tekst, 2/20 i 3/21) Gradsko vijeće Grada Rijeke na sjednici \_\_\_\_\_\_\_\_\_ 2023. godine, donijelo je

**ODLUKU**

**o lokacijama kiosaka i pokretnih naprava putem kojih se obavlja trgovina na malo izvan prodavaonica i tržnica i ugostiteljska djelatnost na površini javne namjene na području grada Rijeke**

**Članak 1.**

 Ovom se odlukom određuju lokacije kiosaka i pokretnih naprava putem kojih se obavlja trgovina na malo izvan prodavaonica i tržnica i ugostiteljska djelatnost na površini javne namjene na području grada Rijeke.

 Sadržaj pojmova kiosci i pokretne naprave, uvjeti za njihovo postavljanje i zone u kojima se postavljaju određeni su općim aktom Grada Rijeke kojim se određuju uvjeti i postupak za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja na području Grada Rijeke**.**

**KIOSCI**

**Članak 2.**

Lokacijekiosaka i montažnih objekata putem kojih se obavlja trgovina na malo izvan prodavaonica i tržnica i ugostiteljska djelatnost određene su Prilogom I. koji se nalazi u privitku ove odluke i čini njezin sastavni dio.

 Prilog I. iz stavka 1. ovoga članka sastoji se od Tablice I. i grafičkog prikaza - Karta I. koji je izrađen u mjerilu 1:5000.

**Članak 3.**

Zahtjev za određivanje lokacije kioska podnosi se Upravnom odjelu za komunalni sustav i promet.

Uz zahtjev iz stavka 1. ovoga članka potrebno je priložiti:

- kopiju katastarskog plana s prijedlogom lokacije za postavu u mjerilu 1:1000,

- nacrt objekta (položaj i veličinu objekta - kotirano),

- tehnički opis,

- dokaz o pravu vlasništva, suglasnost odnosno drugi akt kojim se dokazuje pravo na postavljanje predmeta na zemljište na koje se odnosi prijedlog za postavu.

**POKRETNE NAPRAVE**

**Članak 4.**

 Trgovina na malo izvan prodavaonica i tržnica može se obavljati kao stalna i prigodna prodaja.

 Stalna prodaja obavlja se na pokretnim napravama na lokacijama koje se određene Prilogom II. koji se nalazi u privitku ove odluke i čini njezin sastavni dio.

 Prilog II. iz stavka 1. ovoga članka sastoji se od Tablice II. i grafičkog prikaza - Karta II..

**Članak 5.**

 Prigodna prodaja obavlja se u sklopu javnih manifestacija na lokacijama koje su određene Prilogom III. koji se nalazi u privitku ove odluke i čini njezin sastavni dio.

 Za vrijeme održavanja javnih manifestacija može se obavljati prodaja prehrambenih proizvoda, napitaka i neprehrambenih proizvoda.

 Prilog III. iz stavka 1. ovoga članka sadrži grafički prikaz – Karta III..

**Članak 6.**

 Prodaja cvijeća i svijeća na štandovima može se obavljati na lokacijama koje su određene Prilogom IV. koji sadrži grafički prikaz – Karta IV., a nalazi se u privitku ove odluke i čini njezin sastavni dio.

**Članak 7**

Zahtjev za određivanje lokacije pokretnih naprava podnosi se Upravnom odjelu za komunalni sustav i promet.

Uz zahtjev iz stavka 1. ovoga članka potrebno je priložiti:

- kopiju katastarskog plana s prijedlogom lokacije za postavu u mjerilu 1:1000,

- tehnički opis,

- skicu ili fotomontažu mjesta na koje se predmet postavlja (mikrolokacija),

- opis priključka na elektromrežu i atest elektroinstalacija,

- dokaz o pravu vlasništva, suglasnost, odnosno drugi akt kojim se dokazuje pravo na postavljanje pokretnih naprava na zemljište, građevinu ili drugi objekt ili predmet.

- druge suglasnosti sukladno posebnim propisima.

**PRIJELAZNE I ZAVRŠNE ODREDBE**

**Članak 8.**

 Korisnici postojećih kiosaka uz koje su postavljene rashladne vitrine dužni su u roku od dvije godine od dana stupanja na snagu ove Odluke rashladne vitrine smjestiti, odnosno, integrirati u kioske na način da se iste više ne nalaze izvan kiosaka.

**Članak 9.**

 Privremeni montažni objekti postavljeni sukladno Pravilniku o uvjetima za postavljanje predmeta i privremenih objekata („Službene novine Primorsko-goranske županije“ broj 1/07 i 54/08) moraju se ukloniti najkasnije do 31. prosinca 2026. godine.

**Članak 10.**

Ova odluka stupa na snagu osmoga dana od dana objave u „Službenim novinama Grada Rijeke“.